Heyvanların bədən örtükləri və bədən quruluşu | 4

▲ Hörümçəkkimilərin müxtəlifliyi

Həşəratlar Dünyanın hər yerində həşəratlara rast gəlmək olar. Bəziləri hətta dənizlərdə yaşamağa uyğunlaşmışdır. Bəzi həşəratlara isə insanların yaşayış məskənlərində rast gəlinir. Yer üzündə canlıların müxtəlifliyi baxımından həşəratlar üstünlük təşkil edir. Onlara böcəklər, birələr, kəpənəklər, cırcıramalar, çəyirtkələr, milçəklər, arılar, qarışqalar aiddir. | Birə və taxtabitilər parazit həyat tərzi keçirir və onların qanadı olmur.

Həşəratların bədəni baş, döş və qarıncıqdan ibarətdir. Başda bir cüt bığcıq yerləşir. Bığcıqlar müxtəlif qıcıqları qəbul edir. Qidalanma xüsusiyyətindən asılı olaraq ağız orqanlarının quruluşu da müxtəlifdir. Döş hissəsində üç cüt yerimə ayağı və adətən, iki cüt qanad olur. Təbiətdə qanadsız və iki qanadlı həşəratlara da rast gəlinir. Həşəratların ayaqları yaşayış tərzi ilə əlaqədar olaraq müxtəlif formalarda olur. Qanadları quruluşuna görə torşəkilli, pərdəşəkilli, sərt, yarımsərt olur.

| ◄ Arının xarici quruluşu