Bioloji müxtəliflik | 5

1992-ci ildə Rio-de-Janeyroda imzalanmış beynəlxalq müqavilədə müəyyən edildiyi kimi, biomüxtəliflik üç səviyyədə nəzərdən keçirilir:
• eyni ərazidə yaşayan müxtəlif növlər;
• hər bir növ daxilində genetik müxtəlifliklər;
• ərazidə mövcud olan müxtəlif ekosistemlər və habitatlar.

Canlıların təsnifatında ən kiçik qrup növlərdir. "Növ" anlayışını müxtəlif formalarda təsvir etmək mümkündür. Adətən, ən çox istifadə olunan tərifi isə belədir: "Növ-çoxala bilən nəsillər əmələ gətirmək üçün bir-biri ilə sərbəst cütləşən oxşar canlılar qrupudur". Məsələn, kəpənək və zəncirotunun müxtəlif növlərinə rast gəlinir. Bir növün fərdləri, adətən, təbii olaraq digər növün fərdləri ilə cütləşib çoxala bilən nəsillər əmələ gətirə bilmir. | Bilirsinizmi?
Eşşək və madyan (dişi at) cütləşib qatır əmələ gətirir. Qatırlar özləri çoxala bilmədiyi üçün növ kimi qəbul edilmir. Qatır bədən quruluşu və ölçüsünə görə ata |
oxşayır. Qulaqların uzunluğuna, baş və gözlərin ölçüsünə görə eşşəyə bənzəyir.