Sağlam həyat tərzi | 7

DÜŞÜN • MÜZAKİRƏ ET • PAYLAŞ
Nə üçün yemək yeyərkən diqqəti yayındıracaq başqa işlərlə məşğul olmamaq məsləhət görülür?
Öyrəndiklərinizi tətbiq edin
Məhsulun enerji dəyəri onu qəbul edən zaman orqanizm tərəfindən istehsal olunan enerjinin miqdarıdır. Yəni bu, orqanizmin həyati funksiyalarını təmin etmək və sərf olunan gücü bərpa etmək qabiliyyətidir. 100 q məhsulun və ya 100 ml içkinin enerji dəyəri göstərilir. Göstəricilər zülalların, yağların və karbohidratların miqdarı ilə müəyyən edilir.
Cədvəldə bəzi qida məhsullarının enerji dəyəri, tərkibində qida maddələrinin %-lə miqdarı göstərilmişdir.

Ərzaq | Enerji dəyəri (kkal) | Zülal (qram) | Yağ (qram) | Karbohidrat (qram)
Süd (2,5%) | 54 | 2,9 | 2,5 | 4,8
Pendir (inək südündən) | 262 | 22,1 | 19,2 | 0,4
Kəsmik (18%) | 236 | 15 | 18 | 2,8
Toyuq yumurtasının ağı | 48 | 11,1 | 0 | 1
Toyuq yumurtasının sarısı | 354 | 16,2 | 31,2 | 0
Bişmiş makaron | 98 | 3,6 | 0,4 | 20
Ağ çörək | 235 | 7,9 | 1 | 48,3
Qoz | 656 | 16,2 | 60,8 | 11,1
Qırmızı lobya | 298 | 21 | 2 | 47
Şaftalı | 45 | 0,9 | 0,1 | 9,5

Müzakirə edin:
• Sadalanan məhsullardan hansı daha çox kalori daşıyır?
• Hansı ərzaq məhsulunda daha çox zülal, yağ və karbohidrat var?
• Belə cədvəllərdən nə üçün və harada istifadə edilir?
Öyrəndiklərinizi yoxlayın
1. Azhərəkətli həyat tərzi sürən insanlarda daimi yorğunluq müşahidə olunur. Bunun səbəbi nədir?
2. Qida rasionunuz ailənizin digər üzvlərindən fərqlənirmi? Nə üçün?
3. Sağlam qida seçimini necə edə bilərik? Fikrinizi əsaslandırın.