Heyvanların bədən örtükləri və bədən quruluşu | 4

Heyvanların bədən örtüklərinin quruluşu əhəmiyyətli dərəcədə onların yaşadıqları mühitdən asılı olur. Bədən örtükləri mühitə uyğun olaraq dəyişir. Bədən örtüklərində vəzilər ola bilər. Məməlilərin dərisində vəzilərin müxtəlifliyi çoxdur.
Balıqların əksəriyyətinin dərisi pulcuqlarla örtülü olur və dəridə selik ifraz edən vəziləri vardır.

| ◄ Balıqların xarici bədən örtüyünün müxtəlifliyi

Amfibilərin xarici bədən örtüyü çılpaq nəm dəridir. Dəridə selik ifraz edən çoxlu vəzilər vardır. Bu vəzilərin ifraz etdiyi selik orqanizmi qurumaqdan və zərərli mikroorqanizmlərdən qoruyur. Daha uzun müddət quruda yaşayan quru qurbağalarında dəri qismən buynuzlaşır və su itkisinin qarşısını alır. |
▲ quru qurbağası | ▲ göl qurbağası

Sürünənlərin dərisi qurudur və üzəri qərniləşmiş (buynuzlaşmış) pulcuqlarla örtülür. Bu onları mexaniki zədələrdən və su itkisindən qoruyur. Sürünənlərin nümayəndəsi olan tısbağaların bədəni üstdən və altdan sümükləşmiş çanaq ilə əhatə olunmuşdur.

▲ timsah | ▲ kərtənkələ | ▲ ilan | ▲ tısbağa