Heyvanların bədən örtükləri və bədən quruluşu | 4

4.2 Onurğalı heyvanların bədən hissələri | Açar sözlər baş, gövdə, quyruq, ətraflar

Tısbağalar bir saatda təxminən 400 m, kenquru isə bir tullanışda 6 metrə qədər məsafə qət edə bilir. Elə onurğalılar var ki, həm suda, həm də quruda (məsələn, qurbağalar və timsahlar) hərəkət edə bilirlər. Məməlilərin nümayəndəsi olan yarasalar quşlar kimi uça bilir. |

• Onurğalılar hansı bədən hissələrinin köməyi ilə hərəkət edə bilərlər?
Onurğalı heyvanlar fəal hərəkət sayəsində öz yaşayış məskənini dəyişərək yeni ərazilərə yayılır. Yaşayış mühitindən və həyat tərzindən asılı olaraq onurğalıların müxtəlif bədən formaları və hərəkət orqanları var. Bunun sayəsində onurğalılar üzür, sürünür, dırmanır, yeriyir, qaçır, tullanır, uçur.

Fəaliyyət Onurğalı heyvanların hərəkət orqanları İşin gedişi: Müxtəlif onurğalı heyvan qruplarına aid canlıların ön ətraflarının şəkillərinə baxın. Müzakirə edin: 1. Bu heyvanlar üçün hansı hərəkət forması səciyyəvidir? 2. Ətraflar arasında hansı oxşar və fərqli xüsusiyyətlər var? |