II hissə |  |

6.3 Su və quru ekosistemlərində qida şəbəkələri | Açar sözlər plankton, bentos, nekton, yarus

Yer üzündə müxtəlif xüsusiyyətləri olan bir çox ekosistem mövcuddur. Ekosistemlər okean, səhra kimi böyük və ya ağac kötüyündəki qarışqa yuvası, su damlası qədər kiçik ola bilər. Ekosistemləri su və quru ekosistemləri olmaqla iki qrupa ayırırlar. | • Hansı su va quru ekosistemlərini tanıyırsınız? • Su və quru ekosistemlərinin hansı oxşar və fərqli cəhətləri var?

Su ekosistemi
Özünəməxsus bitki örtüyü və heyvanlar aləmi olan su ekosistemi suyun duzluluğuna görə dəniz və şirin su ekosistemlərinə bölünür. Dəniz ekosistemlərinə okeanlar, dənizlər, şirin su ekosistemlərinə göllər, gölməçələr, su anbarları və çaylar misal göstərilə bilər.

▲ Su ekosistemində canlıların paylanması | Su ekosistemindəki şəraitdən asılı olaraq orada yaşayan canlılar, əsasən, hövzənin həyat üçün daha əlverişli olan hissəsində məskunlaşır. Məsələn, dayaz olduğuna görə hövzənin sahilə yaxın hissəsində su Günəş şüalarının təsirindən daha yaxşı isinir.