II hissə |  |

Dünyanın ən böyük quru biomları. Hər bir biom orada rast gəlinən ən çox yayılmış bitki qruplarına görə adlandırılır. ▼ | Biomlar Ekosistem, əslində, bir yer və ya ərazi deyildir. O, ətraf mühitin canlı və cansız hissələri arasında qarşılıqlı təsirlərin davamlı təbii sistemidir. Ekosistemlərin daxilində kiçik və ya dar ekosistemlər də mövcud ola bilər. Məsələn, meşə ekosistemində ağacların qabıqlarında müxtəlif canlıların yaşadığı kiçik ekosistemlərə rast gəlmək mümkündür. Kiçik ekosistemi öyrənmək çox vaxt daha praktik və əlverişli olsa da, onun daha böyük ekosistemin bir hissəsi olduğunu heç vaxt unutmaq olmaz. Bütün Yer kürəsi biosfer adlanan böyük bir ekosistemdir. Biosfer dağların təpələrindən okeanların ən dərin yerlərinə qədər Yer kürəsində canlıların yaşadığı bütün yerləri əhatə edir. Belə böyük bir ekosistemdə bütün qarşılıqlı əlaqəni öyrənmək çətin olduğu üçün alimlər biosferi quru və su ekosistemlərinə bölürlər. Alimlər Yer kürəsinin təxminən eyni temperatura malik və eyni miqdarda yağış və ya qar yağan böyük ərazilərini müəyyən ediblər. Bu böyük ərazilərə biomlar və ya təbii zonalar deyilir. Biom müəyyən iqlimi olan və müəyyən bitki və heyvanların yaşadığı bölgədir.

| Müəyyən biomlara dünyanın müxtəlif yerlərində rast gəlinir. Məsələn, tundra biomu Şimali Amerika, Avropa və Asiyada mövcuddur.