II hissə |  |

▲ Quş bədəninin lələk müxtəlifliyi | Quşların dərisi quru və buynuz maddəli lələklərlə örtülü olur. Lələklər bədəndə müəyyən qaydada yerləşir. Quşların əksəriyyətində yeganə dəri vəzisi piy ifraz edən büzdüm vəzisidir. Bu vəzi su quşlarında yaxşı inkişaf etmiş olur. Quş dimdiyi ilə vəzini sıxaraq yağlı mayeni çıxarır və lələklərinə sürtür, nəticədə onlar su keçirmir. Məməlilərin dərisi isə tüklə örtülür. Dərinin tük örtüyü vaxtaşırı yenilənə bilir. Tük örtüyünün dəyişməsi tüləmə adlanır. Tük örtüyü bədən temperaturunun sabit saxlanılmasında mühüm rol oynayır. Dəridə həm də tər, piy, süd və qoxu vəziləri olur. DÜŞÜN • MÜZAKİRƏ ET • PAYLAŞ Tüləmə hansı hallarda baş verir? Əhəmiyyəti nədir?

Öyrəndiklərinizi tətbiq edin
Şəkildə göstərilən heyvanların tük örtüyü şəklini dəyişmişdir.

Tük örtüyü yoxdur, dərinin üst qatı qalınlaşmışdır |
zirehlər | iynələr və ya tikanlar
Müzakirə edin: • Bu şəkildəyişmələr nə ilə əlaqədar yaranmışdır? • Belə şəkildəyişmələr bu heyvanlara hansı üstünlüklər verir?

Öyrəndiklərinizi yoxlayın
1. Yer üzündə iqlimin dəyişməsi heyvanların bədən örtüyünə təsir edirmi? Fikrinizi əsaslandırın.
2. Düzgün ifadələri seçin:
a) Quşların dərisində çoxlu vəzi var.
b) Qurbağaların dərisi nəm və çılpaqdır.
c) Sürünənlərin dərisi quru və vəzisiz olur.
d) Amfibilərin bədən temperaturu ətraf mühitdən asılıdır.
e) Balıqların dəriləri çılpaq və seliklidir.
f) Məməlilərdə tük örtüyü inkişaf etmişdir.
g) Məməlilərin dərisində vəzi yoxdur.
3. Büzdüm vəzisinin quşlar üçün əhəmiyyəti nədir?