Bioloji müxtəliflik | 5

5.2 Təbii yaşayış mühitləri | Açar sözlər habitat, populyasiya, təbii birlik, qruplaşma, ekosistem, biom, biosfer

⬤ | Orqanizmin yaşayış mühiti onun həyat şəraitinin abiotik və biotik birliyidir. Canlılar Yer kürəsinin hər yerində - suda, quruda və torpaqda yaşayır.
• Yaşayış mühiti orada məskunlaşan bitkilərə və heyvanlara necə təsir edir? • Sizcə, bir yaşayış mühitinə uyğunlaşan heyvan və ya bitki başqa mühitdə yaşaya bilərmi? Nə üçün?

Ekosistemin hissələri
Yer kürəsinin hər yerində, məsələn, Günəş şüası çox düşən isti yerlərdə, susuz səhra və qayalıqlarda, rütubətli torpaqlarda mühit şəraiti eyni olmadığı üçün bu yerlərin canlıları da bir-birindən quruluşuna və həyat tərzinə görə çox fərqlənir. Hər bir orqanizmin yaşaya biləcəyi yer onun yaşayış məskəni va ya habitatı deyilir. Habitat orqanizmləri yaşamaq üçün ehtiyacı olan hər şey, məsələn, qida və su ilə təmin edir. Bu həm də onların yaşaması və çoxalması üçün yer, həmçinin sığınacaqdır.
Canlılar nadir hallarda tək yaşayırlar. Adətən, yaxınlıqda eyni canlıya aid digər fərdlər də olur. Müəyyən ərazidə birlikdə yaşayan eyni canlının bütün fərdlər qrupu populyasiyanı təşkil edir.
Məsələn, meşədəki bütün dəmirağaclar populyasiya əmələ gətirir.
Göl qurbağası, adi və yaşıl quru qurbağası müxtəlif qurbağa populyasiyalarını təşkil edir. Canlıların bəzi populyasiyaları xüsusi habitatlar üçün xarakterikdir. Məsələn, Afrikada qütb ayılarına və ya Cənub qütbündə kaktusa rast gəlmək olmaz.