Sağlam həyat tərzi | 7

7.4 Zərərli vərdişlər və sağlamlıq | Açar sözlər zərərli vərdiş

Müasir dövrdə insanların əksəriyyəti mobil telefonlar, planşetlər və kompüterlərdən öz gündəlik həyatında geniş istifadə edirlər.
• Sizcə, bu cihazlardan istifadə insanların sağlamlığına təsir edirmi? Fikrinizi əsaslandırın.
• Bu cihazlardan istifadənin zərərli vərdiş halına çevrilmək təhlükəsi varmı? Nə üçün?
İnsanların fiziki və psixi sağlamlığı erkən yaşlarda, əsasən, ailənin həyat tərzindən asılıdır. Eyni zamanda onun sağlamlığına və inkişafına ətraf mühitin təsiri də gün keçdikcə artır. Nəticədə bu təsirlər altında formalaşan insanda müsbət keyfiyyətlərlə yanaşı, imtina edə bilmədiyi bəzi zərərli vərdişlər də meydana çıxır. Bu vərdişlər insan sağlamlığına zərər vurur. Həmçinin ona məqsədlərini həyata keçirməyə və həyatda öz imkanlarını tam istifadə etməyə mane olur.
Fəaliyyət
Zərərli vərdişlər və onların fəsadları
İşin gedişi:

1. Şəkillərə diqqətlə baxın. 2. Müşahidələrinizə əsasən cədvəli dəftərinizə çəkərək tamamlayın. |
Faydalı vərdiş | Orqanizmə təsiri | Zərərli vərdiş | Orqanizmə təsiri

Müzakirə edin:
1. Hansı vərdişlər insanlarda aludəliyə və ya asılılığa səbəb olur?
2. Yeniyetmələr arasında oxşar problemlərə tez-tez rast gəlinirmi?
3. Sizcə, kompüter oyunları oynamağı, internetdən fasiləsiz istifadəni hansı vərdişlərə aid etmək olar? Fikrinizi əsaslandırın.