II hissə |  |

DÜŞÜN • MÜZAKİRƏ ET • PAYLAŞ
Okeanda suyun dərin qatlarına getdikcə canlıların müxtəlifliyinin artdığını söyləmək olarmı? Nə üçün?

| Quru ekosistemi Enliyarpaqlı meşə, savanna, tropik meşə, çöl, səhra, tundra, iynəyarpaqlı meşə kimi ekosistemlər quru ekosistemlərinə aiddir.

▲ Enliyarpaqlı meşə ekosistemi | Meşə ekosistemlərində bitkilərin yaruslar və ya mərtəbələr üzrə yerləməsi sayəsində təbii şəraitdən (işıq, istilik, torpaq) ən dolğun şəkildə istifadə olunur. Müxtəlif yaruslarda ətraf mühit şəraitinin eyni olmaması canlıların da həyat keyfiyyətinə təsir göstərir. Enliyarpaqlı meşədə üst yarusu, əsasən, ağaclar, orta yarusu kollar, aşağı yarusu isə otlar tutur. Adətən, sincab, dələ, quşlar ağac və kollarda, dovşan, tülkü, kirpi, siçan, əksər buğumayaqlılar torpağın üzərində və ya altında məskunlaşır. Meşədə torpağa tökülmüş bitki yarpaqları, qurumuş budaq və gövdələrin çürüntüsündən meşə döşənəyi əmələ gəlir. Meşə döşənəyinə rütubət yaxşı hopur. Redusent orqanizmlər meşə döşənəyinin hesabına yaşayır və üzvi maddələri minerallaşdırır.