II hissə |  |

| Yadda saxlamaq lazımdır ki, insanın psixi sağlamlığı bir çox amillərdən asılı olaraq zamanla dəyişə bilər. Qarşıya qoyulan tələblər insanın imkanlarını və öhdəsindən gəlmək qabiliyyətini aşdıqda onun psixi sağlamlığına təsir edə bilər. Məsələn, əgər kimsə uzun müddət ağır işdə işləyirsə, xəstəlikdən əziyyət çəkən yaxınının qayğısına qalırsa və ya maddi sıxıntı yaşayırsa, onun psixi sağlamlığı pisləşə bilər. Həmçinin qeyri-düzgün qidalanma, yuxusuzluq və yüksək stres beyinin və sinirlərin sağlamlığına təsir edə bilər. DÜŞÜN • MÜZAKİRƏ ET • PAYLAŞ Sizcə, nə üçün bəzi hissləri gizlətmək olmaz? Ümumiyyətlə, sinir sistemi və digər orqanlar sisteminin normal fəalliyyətini təmin etmək və orqanizmin sağlamlığını qorumaq üçün fiziki fəal olmalıyıq. Bizi rahat və xoşbəxt edən fəaliyyətlərdə iştirak etməliyik. Bu, stres səviyyəsini azaltmağa kömək edir.

Öyrəndiklərinizi tətbiq edin
Cədvəldə təklif olunan amillərin psixi sağlamlığa təsirlərini qeyd edin.

Amillər | Təsiri
Kifayət qədər yatmaq, gündəlik ən azı 7 saat |
Fəal, sağlam həyat tərzi keçirmək, həftədə 150 dəqiqə fiziki fəaliyyətlə məşğul olmaq |
Qarşılıqlı ünsiyyət qurmaq və sosiallaşmaq |
Başqaları üçün nəsə faydalı bir şey etməklə özünüzü yaxşı hiss etmək |
Spirtli və energetik içki, nikotin və narkotik maddələrdən, siqaret çəkmək kimi zərərli vərdişlərdən çəkinmək |

Müzakirə edin:
• Sizcə, başqa hansı amillər məktəblinin psixi sağlamlığına mənfi təsir edir?
• Gülüş insan ömrünü uzadır, deyirlər. Gülüşün insanın psixi sağlamlığında nə kimi rolu ola bilər?
Öyrəndiklərinizi yoxlayın
1. İnsanın psixi və fiziki vəziyyəti arasında əlaqə varmı? Fikrinizi əsaslandırın.
2. Nə üçün psixi sağlamlıq ümumi sağlamlıq üçün vacibdir?
3. Psixi sağlamlığımızı necə gücləndirə bilərik?