II hissə |  |

4.1 Onurğalı heyvanların xarici bədən örtükləri | Açar sözlər pulcuq, nəm dəri, çanaq, lələk, tük

Yer kürəsinin heyvanlar aləmi çox müxtəlifdir. Sadə və mürəkkəb quruluşlu, bir-birinə bənzər və ya tamamilə fərqli heyvanlar olur. Bu çoxşəkilliyi ayırd etmək üçün heyvanları müxtəlif qruplarda birləşdirirlər. |

• Heyvanları təsnif etməyin əhəmiyyəti nədir?
• Sizcə, heyvanları hansı qruplara ayırmaq olar?
Onurğalı heyvanlar
Onurğalı heyvanların əsas səciyyəvi əlamətlərindən biri dayaq funksiyasını yerinə yetirən daxili ox skeleti - onurğanın olmasıdır. Balıqlar, suda-quruda yaşayanlar (amfibilər), sürünənlər (reptililər), quşlar, məməlilər onurğalı heyvanlara aid edilir.
Balıqlar, amfibilər və sürünənlər soyuqqanlı heyvanlardır. Onların bədən temperaturu xarici mühitin temperaturundan və orqanizmin fəaliyyətindən asılı olaraq dəyişir.
Quşlar və məməlilər istiqanlı heyvanlardır. Xarici mühitin temperaturundan asılı olmayaraq onların bədən temperaturu sabitdir.
Onurğalı heyvanların bədən örtükləri
Bədən örtükləri heyvanları, onların daxili orqanlarını əlverişsiz temperaturdan, rütubət dəyişkənliyindən, yırtıcıların və parazitlərin hücumundan və digər xarici təsirlərdən qoruyur. Bədən örtükləri tənəffüs və ifrazat proseslərində də iştirak edir.

Fəaliyyət Onurğalı heyvanların bədən örtükləri Ləvazimat: onurğalı heyvan müqəvvaları və ya fotoşəkilləri, balıq pulcuğu, lələk, yun, buynuz, lupa. İşin gedişi: 1. Təqdim olunan nümunələri müşahidə edin. 2. Aşağıda verilən cədvəli dəftərinizdə çəkin. 3. Heyvanların xüsusiyyətlərini cədvəldə qeyd edin. | Müzakirə edin: 1. Qeyd olunan heyvanların bədən örtüklərinin rolu nədədir? 2. Bu heyvanların bədən örtüklərində müşahidə olunan fərqlər nə ilə əlaqədardır?

Balıq | Kərtənkələ | Quş | Məməli

Bədən örtüyünün xüsusiyyətləri |  |  |  |
Yaşadığı mühit, həyat tərzi |  |  |  |
Örtüyün əhəmiyyəti |  |  |  |