II hissə |  |

5.3 Biomüxtəliflik | Açar sözlər biomüxtəliflik, növ, növ müxtəlifliyi, genetik müxtəliflik, ekosistem müxtəlifliyi

• Sizcə, orqanizmlər bir-birindən niyə fərqlənir? • Necə düşünürsünüz, canlıların müxtəlifliyinin nə kimi əhəmiyyəti vardır? |

▲ Mərcan rifləri biomüxtəlifliyi ən zəngin olan ekosistemlərdən biridir. | Bioloji müxtəliflik Biomüxtəliflik Yer kürəsində bitkilər, heyvanlar, göbələklər və mikroorqanizmlər kimi bütün canlıların müxtəlifliyidir. O, hər hansı biomda, ekosistemdə və ya yalnız müəyyən habitatda canlıların müxtəlifliyini göstərmək üçün istifadə olunan vacib anlayışdır. Həmçinin biomüxtəliflik eyni coğrafi ərazidə neçə müxtəlif orqanizmin yaşadığının ölçüsüdür. Yüksək biomüxtəlifliyə malik ərazilərə rütubətli tropik meşələr və mərcan riflərinin olduğu biomlar aid edilir. Burada çoxlu sayda müxtəlif bitkilər, heyvanlar və mikroorqanizmlərə rast gəlmək mümkündür. Az biomüxtəlifliyə malik biomlara səhralar və qütb ərazilərini misal göstərmək olar. Ekvatordan uzaqlaşdıqca və hündürlük artdıqca biomüxtəliflik azalır. Az sayda bitkilər yüksək hündürlüklərdə yaşamaq üçün uyğunlaşmışdır. Bu isə heyvanların yaşayış yerlərinin müxtəlifliyini məhdudlaşdırır.