II hissə |  |

7.1 Fiziki sağlamlıq | Açar sözlər həyat tərzi, qida piramidası, qida rasionu

İnsanın sağlamlığına təsir göstərən amillər müxtəlifdir. Bu amillər dörd əsas qrupda birləşdirilir:
✔ tibb və səhiyyə ilə bağlı olan amillər - bura tibbi xidmətlərin tezliyi və keyfiyyəti aid edilir;
✔ ətraf mühit amilləri - bura, əsasən, ekoloji mühit və təhlükəsizlik daxildir;

✔ irsiyyət - burada insan orqanizminin nəsildən-nəslə keçən öz fiziki və psixi xüsusiyyətləri nəzərdə tutulur; ✔ həyat tərzi - insanın, əsasən, gündəlik həyatına yönəlmiş bioloji, sosial və emosional ehtiyaclarına uyğun yaşayış formasıdır. |

• Sizcə, sağlamlıq nədir? • Necə düşünürsünüz, "sağlam həyat tərzi" anlayışına nələri aid etmək olar? | İnsanın normal həyatı və fəaliyyət göstərməsi üçün ən başlıca amil onun sağlamlığıdır. Sağlam insan dedikdə, adətən, təkcə onun fiziki deyil, həm də mental sağlamlığı nəzərdə tutulur. Ümumdünya Səhiyyə Təşkilatı (ÜST) sağlamlığı yalnız xəstəliklərin, yaxud fiziki qüsurların olmaması ilə deyil, tam fiziki, mental və sosial rifah vəziyyəti kimi müəyyən edir. Sağlam həyat tərzi isə insan orqanizmində gedən patoloji proseslərin qarşısının alınması, sağlamlığın qorunması və yaxşılaşdırılması məqsədilə həyata keçirilən davranışlardır.

Fəaliyyət
Sağlam həyat tərzi
İşin gedişi:
• Təqdim olunan cədvəli dəftərinizdə çəkib tamamlayın.

| Sağlam həyat tərzi keçirən insan | Qeyri-sağlam həyat tərzi keçirən insan
Necə qidalanır? |  |
İdmanla məşğul olurmu? |  |
Asudə vaxtını necə keçirir? |  |
Zərərli vərdişləri varmı? |  |

Müzakirə edin:
1. Sizcə, həyat tərzini xarakterizə etmək üçün niyə məhz bu meyarlar seçilib?
2. Necə düşünürsünüz, həyat tərzinizi xarakterizə etmək üçün daha hansı göstəricilər əlavə edilə bilər?