II hissə |  |

Xərçəngkimilər Buğumayaqlıların suda yaşayan əsas nümayəndələri xərçəngkimilərdir. Onlara çay xərçəngləri, yengəclər, krevetkalar, omarlar və lanqustlar aiddir. Bədənləri baş-döş və qarıncıqdan ibarətdir. Baş hissəsində yerləşən ətraflar şəklini dəyişərək ağız aparatına və adətən uzun bığcıqlara çevrilmişdir. Çay xərçənginin döş hissəsində 5 cüt buğumlu yerimə ayaqları yerləşir. Qarıncığın ön hissəsində yerləşən və şəklini dəyişmiş qarıncıq ayaqları hərəkətdə iştirak etmir. Dörd cüt qarıncıq ayaqları üzməyə xidmət edir. Axırıncı qarıncıq ayaqları quyruq pəri ilə birgə 5 lövhəcikdən ibarət quyruq üzgəcini əmələ gətirir. |
▲ Çay xərçənginin xarici quruluşu |
A | 1. Qısa bığcıq 2. Uzun bığcıq 3. Gözlər 4. Qısqac 5. Quyruq üzgəc
B | 1. Qısa bığcıq 2. Uzun bığcıq 3. Ağız aparatı 4. Döş yerimə ayaqları 5. Qarıncıq üzmə ayaqları

► Xərçəngkimilərin müxtəlifliyi |
məryəmqurdu | krevetka | lanqust

▲ Hörümçəyin xarici quruluşu | Hörümçəkkimilər Hörümçəkkimilərin əksəriyyəti quru mühitində yaşayır. Onlara əqrəblər, bövlər, gənələr və hörümçəklər aiddir. Hörümçəyin bədəni baş-döş və iri buğumsuz qarıncıqdan ibarətdir. Baş hissəsində şəklini dəyişmiş ətraflar - bir cüt xeliser və bir cüt pedipalp olur. Bu ətraflar, əsasən, müdafiədə və qidalanmada iştirak edir. Baş-döşün qarın tərəfinə dörd cüt yerimə ayağı birləşir. Hər bir ayağın son buğumunda üç caynaq yerləşir. Hörümçəkkimilərin bədəni və ətrafları həssas tükcüklərlə örtülüdür.