| Ekosistemlərdə enerji axını
Qida zənciri və qida şəbəkələri ekosistemlərdə produsentlərdən konsumentlərə və redusentlərə qədər enerji axınının necə ötürüldüyünün yollarını göstərir. Lakin qida şəbəkələri müəyyən yaşayış mühitində orqanizmlərin sayını, hər bir orqanizm üçün nə qədər enerjinin mövcud olduğunu göstərmir.
Ekoloji piramida müəyyən bir ekosistemdə canlıların sayını, onların bioməhsuldarlığını və qida zəncirinin müxtəlif səviyyələrində bir canlıdan digərinə ötürülən enerji miqdarının necə və nə qədər dəyişdiyini göstərən qrafik təsvirdir. |
⬤ | Raymond Lindeman 1942-ci ildə qida zəncirini və onun vasitəsilə ötürülən enerji axınını tədqiq etmişdir. Çarlz Elton ilk dəfə 1927-ci ildə Britaniya adalarının tundra ekosistemini öyrəndikdən sonra "ekoloji piramida" anlayışını irəli sürmüşdür.
⬤ | 1. Nə üçün qida zəncirində hər səviyyədə enerjinin bir hissəsinin itkisi baş verir? 2. Niyə ekoloji piramidanın oturacağı rütubətli tropik meşələrdə arktik tundradan daha böyükdür? 3. Sizcə, enerji piramidası niyə zirvəyə doğru kiçilir?

| Bölmədə öyrənəcəksiniz • Canlılar, əsasən, avtotrof və ya heterotrof yolla qidalanır • Qida şəbəkəsi bir-biri ilə əlaqəli bir neçə qida zəncirindən təşkil olunur • Konsumentlər herbivor, karnivor və omnivor olaraq qruplaşdırılır • Ekoloji piramida bir neçə trofik səviyyədən təşkil olunur • Enerjinin yalnız 10%-i bir trofik səviyyədən digərinə ötürülür • Ekoloji piramidaların, əsasən, ədədlər, biokütlə və enerji piramidaları növləri var