Ekosistemlərdə enerji axını | 6

6.2 Ekosistemlərdə qida münasibətləri. Qida şəbəkəsi | Açar sözlər qida şəbəkəsi

Verilmiş qida zəncirində tırtıl bitkinin yarpağı ilə qidalanır. Tırtılı arıquşu yeyir, arıquşunu isə qızılquş ovlayır. • Şəkildəki üçüncü konsumentin yerində hansı heyvanlar ola bilər? • Bu canlılar başqa bir qida zəncirlərində də iştirak edə bilərmi? |

Təbiətdə, adətən, konsumentlər birdən çox canlı ilə qidalanır. Məsələn, tülkülər yalnız dovşanlarla qidalanmır. Onların qidasını həm də siçanlar, quşlar, həşəratlar kimi heyvanlar təşkil edir. Bu halda canlılar arasındakı əlaqə qida şəbəkəsi ilə göstərilir. Qida şəbəkəsi bir-biri ilə əlaqəli bir neçə qida zəncirindən təşkil olunur.

Fəaliyyət Qida şəbəkəsi İşin gedişi: 1. Şəkildəki qida şəbəkəsini diqqətlə nəzərdən keçirin. 2. Herbivor, karnivor və omnivor canlıları və onlar arasındakı qida əlaqələrini müəyyən edin. 3. Dəftərinizdə bu qida şəbəkəsini təşkil edən qida zəncirlərinə aid üç nümunə yazın. |

Müzakirə edin:
• Qida şəbəkəsindən bitkilərin çıxarılması nəyə səbəb ola bilər? Fikrinizi əsaslandırın.
Qida zəncirində olduğu kimi, qida şəbəkəsində də canlılar enerji ehtiyaclarını başqa bir canlıdan və ya özlərinin istehsal etdiyi maddələr hesabına əldə edir. Bu enerjinin böyük bir hissəsini özünün həyat fəaliyyətləri üçün istifadə edən canlı qalan enerjinin digər hissəsini növbəti halqadakı canlıya ötürür.