Sağlam həyat tərzi | 7

Öyrəndiklərinizi yoxlayın
1. Sizcə, hansı zərərli vərdiş insan orqanizminə daha çox mənfi təsir göstərir? Nə üçün?
2. Yeniyetmələri və böyükləri siqaret çəkməyə və spirtli içkilər qəbul etməyə cəlb edən nədir?
3. Sizcə, spirtli içkilərə və siqaretə aludəçilik gənclərdə niyə daha tez-tez inkişaf edir?
Elm, texnologiya, həyat

Müasir dövrdə sağlam həyat tərzi üçün planlaşdırılmış fəaliyyətlərin idarə edilməsi məqsədilə mobil sağlamlıq tətbiq proqramlarından istifadə artmaqdadır. 150 000-dən çox mobil sağlamlıq proqramları mövcuddur. Mobil telefon və smart saatlar yüklənmiş bu proqramlar vasitəsilə gündəlik addım sayını, bədən kütlə indeksini, nəbz sayını, qan təzyiqini, qanda oksigen miqdarını, gün ərzində neçə saat yatdığımızı, qəbul etdiyimiz qidaların kalorisini hesablayaraq sağlam həyat tərzini təmin etmək üçün uyğun gün rejimi təklif edə bilər. Kentukki Universitetinin alimlərinin 10 000 xəstə üzərində apardığı araşdırma nəticəsində məlum olub ki, mobil sağlamlıq proqramlarından istifadə təcili yardım şöbəsinə müraciətləri 87 faiz, xəstəxanaya yerləşdirilmələri 92 faiz, səhiyyə xərclərini isə 80 faiz azaltmışdır. Sağlamlıq proqramı istifadəçilərinin təxminən 96 faizi bu proqramların onların həyat keyfiyyətini yaxşılaşdırmağa kömək etdiyinə inanır. |