Heyvanların bədən örtükləri və bədən quruluşu | 4

Məməlilərin bədəni baş, boyun, gövdə, ətraflar və quyruqdan ibarətdir. Bəzi məməlilərin ətrafları pəncə, bəzilərininki qanad, bəzilərininki isə üzgəc və ya kürəkşəkillidir. Ətrafların əsas funksiyası dayaq və hərəkəti təmin etməkdir. Bəzi məməlilər ətraflarının köməyi ilə qida əldə etmək, torpaq qazımaq, əşyaları tutmaq, daşımaq və düşmənlərdən müdafiə olunmaq kimi digər funksiyaları da yerinə yetirir. |

DÜŞÜN • MÜZAKİRƏ ET • PAYLAŞ
Əksər məməlilərin ətrafları sürünənlərdən fərqli olaraq daha uzundur və bədənin yanlarında deyil, altında yerləşir. Bunun üstünlüyü nədir? Fikrinizi əsaslandırın.
Öyrəndiklərinizi tətbiq edin
• Onurğalı heyvanların fərqli qruplarına aid olan, lakin eyni mühitdə yaşayan heyvanlara nümunələr göstərin.

Yaşayış mühiti | Heyvan | Qrup | Quruluşu və həyat fəaliyyətinin fərqli xüsusiyyətləri
Su mühiti |  |  |
Quru mühiti |  |  |

Müzakirə edin:
• Eyni mühitdə yaşadıqları üçün bu heyvanlar hansı oxşar xüsusiyyətləri qazanmışdır?
• Bu onlara hansı üstünlüklər verir?
Öyrəndiklərinizi yoxlayın
1. Balina və yarasa məməlilərin, ilan və tısbağa sürünənlərin, pinqvin quşların digər nümayəndələrindən nə ilə fərqlənir? Fikrinizi əsaslandırın.
2. Sual işarəsinin yerinə uyğun gələn ifadəni müəyyən edin.
a) Balıq-üzgəc, amfibi-?
b) Quru tısbağası - ətraf, dəniz tısbağası - ?
c) Qağayı-qanad, pələng-?
d) Sürünənlər - pulcuq, məməlilər - ?
e) Quş-baş, boyun, gövdə, ətraflar, balıq -?
f) Məməlilərdə ətraflar - bədənin altında, sürünənlərdə - ?