II hissə |  |

| Ədədlər piramidası Qida zəncirinin hər trofik səviyyəsində müxtəlif orqanizmlərin sayı ədədlər piramidasından istifadə etməklə göstərilə bilər. Ədədlər piramidası müəyyən zamanda kütləsindən asılı olmayaraq hər bir trofik səviyyədə mövcud olan canlıların sayını müqayisə etməyə imkan verir. Məsələn, ot → dovşan → ilan → şahin qida zəncirinin ədədlər piramidasının necə qurulduğunu nəzərdən keçirək. Fərz edək ki, müəyyən bir ərazidə 10 şahin var və hər şahin hər gün bir ilanla qidalanmalıdır. Bir ayda 10 şahinin yaşaması üçün 300 ilan lazımdır. Eyni zamanda əgər hər ilan hər gün iki dovşan yeyirsə, o zaman 300 ilana ayda 18 000 dovşan lazımdır. Hər dovşan hər gün təxminən 15 ot bitkisi yeyirsə, onda 18 000 dovşana ayda təxminən 8 100 000 ot bitkisi lazım olduğu hesablanır. Hər trofik səviyyədəki orqanizmlərin sayı ədədlər piramidasını qurmaq üçün istifadə edilir. Piramidadakı hər canlıya aid dördbucaqlının uzunluğu o dövrdə mövcud olan orqanizmlərin sayını göstərir. Bu qida zənciri üçün piramida oturacaqda geniş və yuxarıya doğru dar olacaqdır.

Trofik səviyyə 4 Trofik səviyyə 3 Trofik səviyyə 2 Trofik səviyyə 1 |  | Üçüncü konsument İkinci konsument İlkin konsument Produsent

▲ Ədədlər piramidası | Biokütlə piramidası Sayından asılı olmayaraq hər trofik səviyyədə müxtəlif orqanizmlərin ümumi kütləsi biokütlə piramidasından istifadə etməklə göstərilə bilər. Biokütlə piramidası müəyyən zamanda hər bir səviyyədəki orqanizmlərin quru kütləsini müqayisə etməyə imkan verir. Orqanizmin quru kütləsi hər hansı bir bitkinin və ya hər hansı digər orqanizmin tərkibindəki bütün su tərkibi