Bioloji müxtəliflik | 5

DÜŞÜN • MÜZAKİRƏ ET • PAYLAŞ
- Necə düşünürsünüz, biomların müəyyən edilməsi daha hansı amillərlə bağlıdır? Nə üçün?

Öyrəndiklərinizi tətbiq edin Orta illik temperatur və orta illik yağıntı miqdarından asılı olaraq biomlar aşağıdakı klimatoqramda göstərilmişdir. | Müzakirə edin: • Arktik və alp tundrası, iynəyarpaqlı meşə, səhra, çəmənlik, mülayim meşə və tropik meşə biomları hansı hərflərlə göstərilmişdir? Fikrinizi əsaslandırın. • Sizcə, yarpaqları tikana çevrilmiş bitkilər və bədənləri sıx tüklə örtülmüş qalın dərialtı piy təbəqəsi olan heyvanlar hansı biomlarda yaşamağa uyğunlaşmışdır? • Nə üçün enliyarpaqlı bitkilərə səhra biomlarında rast gəlinmir? • Bu qrafikdə niyə biomların üst-üstə düşdüyü sahələr var?

Öyrəndiklərinizi yoxlayın
1. Populyasiya, təbii birlik və ekosistem nədir? Onlar bir-birindən hansı xüsusiyyətlərinə görə fərqlənir?
2. Orqanizmin populyasiyasının çoxalmasına hansı amillər təsir göstərir?
3. Sizcə, gecə və ya müxtəlif mövsümlərdə tədqiqat aparsaydınız, nə üçün fərqli nəticələr əldə edəcəksiniz?
4. Sizin yaşadığınız ərazi hansı bioma aiddir? Fikrinizi əsaslandırın.