Ekosistemlərdə enerji axını | 6

|  | ◄ Karnivorlara ətlə qidalanan yırtıcı heyvanlar, məsələn, köpəkbalığı, timsah, bayquş aiddir. ◄ Omnivorlara həm bitki, həm də ətyeyən heyvanlar, məsələn, ayı, qarğa, kirpi aiddir.

DÜŞÜN • MÜZAKİRƏ ET • PAYLAŞ
Siz hansı növ konsumentsiniz? Sizcə, bütün insanlar eyni növ konsumentdirlərmi?
Fəaliyyət
Qida zəncirinin qurulması
Ləvazimat: rəngli karandaşlar, A4 kağızı.
İşin gedişi:
1. Şəkildəki canlılardan istifadə edərək A4 kağızında dörd halqadan ibarət qida zənciri qurun.
2. Canlıların adını halqaların içərisinə fərqli rənglə yazın.
3. Qida zəncirindəki herbivor və karnivor canlıları qeyd edin.

| Müzakirə edin: 1. Qurduğunuz qida zəncirində konsumentlər neçənci halqa və ya halqalarda yerləşir? 2. Əgər təqdim olunan şəkildə redusentlər də olsa idi, onları hansı halqa və ya halqalardan sonra qeyd etməli olardınız? Nə üçün?

Redusentlər
Həyatda heç də bütün bitkiləri herbivorlar və ya bütün heyvanları karnivorlar yediklərinə görə ölmürlər. Bəzi heyvan və bitkilərin həyatları xəstəlik və ya qocalıq səbəbindən sona çatır. Bitki qalıqları və heyvan cəsədləri digər canlıların qidasını təşkil edir. Çürüyən bitki qalıqları və heyvan cəsədləri ilə qidalanan heyvanlar detrivorlar adlanır.