II hissə |  |

► Sağlam və aterosklerozdan əziyyət çəkən insanın arteriya damarı. |  | Normal BKİ-yə nail olmaq üçün sağlam və balanslı qidalanmaq, həmçinin nizamlı fiziki fəaliyyətlər icra edərək sağlamlığı qorumaq tövsiyə olunur. Yüksək BKİ artıq çəkidən, piylənmədən xəbər verir. Nəticədə bu, insanlarda ateroskleroz, yüksək qan təzyiqi kimi ürək-damar xəstəlikləri, diabet və bəzi şiş (xərçəng) xəstəliklərinin inkişaf riskini artırır. Kəskin və ya ağır piylənmə ciddi xəstəliklərin inkişafına və hətta həyat keyfiyyətinin azalması və ölüm hallarına səbəb ola bilər.

Öyrəndiklərinizi tətbiq edin
Müxtəlif idman növləri ilə məşğul olan insanların BKİ göstəricilərini hesablayın.

İdman növü | İdmançı | Boyu (m) | Kütləsi (kq) | BKİ
Futbol | Oliver Kan | 1,88 | 91 |
Boks | Vladimir Kliçko | 2,02 | 112 |
Marafon qaçışı | Qret Vayts | 1,73 | 54 |
Marafon qaçışı | Liz Mak Kolqan | 1,7 | 45 |
Marafon qaçışı | Daniyel Kipçirçir Komen | 1,75 | 50 |

Müzakirə edin:
• BKİ göstəricilərinə görə hansı nəticəyə gəlmək olar?
• Bu göstəriciləri necə izah etmək olar?
• İnsanın daha hansı xüsusiyyətləri BKİ-yə təsir edə bilər?
Öyrəndiklərinizi yoxlayın
1. Bədən kütlə indeksi 25-29,9 olan insan gündəlik 2000 addım etməli, hər həftə bunun sayını 500 addım artırmalı və özünü yaxşı hiss edirsə, üzgüçülük də əlavə etməlidir. Göstərici 40-dan yuxarıdırsa, ilkin yükü yavaş-yavaş, gündə 100 addım artırmaqla gəzmək olar. Niyə belə tövsiyələrə ehtiyac var?
2. İnsana dəqiq diaqnoz qoymaq üçün yalnız BKİ-dən istifadə edilə bilərmi? Nə üçün?
3. BKİ göstəriciləri, adətən, hansı məqsədlər üçün təyin oluna bilər?