II hissə |  |

Bilirsinizmi? | Bəzən "dənizin tropik meşələri" də adlandırılan cəlbedici mərcan rifləri, əsasən, koloniyalarla yaşayan mərcan poliplərinin həyat fəaliyyəti nəticəsində okean və dənizlərin dibindəki qayalıqlarda əmələ gəlir. Mərcan rifləri müxtəlif formalarda olur. Daha geniş yayılmış növü bir çox tropik sahillərdə inkişaf edən sahil rifləridir. Böyük Sədd rifi Avstraliyanın şimal-şərqi boyunca 2300 km məsafədə uzanır.

| Əksər meduzalar hərəkətli həyat tərzi keçirirlər. Çətirəbənzər bədənlərinin aşağı hissəsində qolcuqlar və ağız yerləşir. Meduzalar reaktiv hərəkət prinsipi ilə üzürlər. Onlar öz çətirlərinin içindən suyu püskürdərək hərəkət edirlər.

Öyrəndiklərinizi tətbiq edin
• Bağırsaqboşluqluların nümayəndəsi olan şirin su hidrasının nümunəsində canlı orqanizmlərin üç əsas xüsusiyyətini nümayiş etdirən şəkillərə nəzər salın.
Müzakirə edin:
• Şəkil 1-3-də canlıların hansı xüsusiyyətləri təsvir edilmişdir?
• Bu xüsusiyyətlərin bağırsaqboşluqlular üçün nə kimi əhəmiyyəti var?
Öyrəndiklərinizi yoxlayın

1. Uyğunluğu müəyyən edin: | I. Koloniya halında yaşayan nümayəndələri var II. Bədəni həlqəvi buğumlara bölünür III. Ağız hissəsi qolcuqlar ilə əhatə olunmuşdur
A. Bağırsaqboşluqlular | IV. Yalnız suda yaşayırlar V. Bədənin buğumlarında qılcıqlar var
B. Həlqəvi qurdlar | VI. Oturaq həyat tərzi sürürlər VII. Kirəc skeletli nümayəndələri var VIII. Bədənin ön və arxa tərəfində sormaclar yerləşən nümayəndələri var

2. Həlqəvi qurdların qılcıqları hansı funksiyaları yerinə yetirir? Qılcıqları olmayan zəlilər necə hərəkət edir?