5. Şəklin (a) hissəsində meşə ekosisteminin qida şəbəkəsi, (b) hissəsində isə bu ekosistemin kiçik bir hissəsi üçün ədədlər və biokütlə piramidası göstərilmişdir.
1) Qida şəbəkəsinə əsasən hər ikisində də güvə olan dörd orqanizmdən ibarət iki qida zəncirini dəftərinizdə qurun.
2) Qida şəbəkəsində həm ilkin, həm də ikinci konsument olan bir orqanizmin adını dəftərinizdə qeyd edin.
3) Xəzəlin (tökülən saralmış quru yarpaqların) azalması siçanların sayının azalmasına səbəb ola bilərmi? Fikrinizi əsaslandırın.
4) Ədədlər və biokütlə piramidasında Y səviyyəsinin niyə belə fərqli genişlikdə olduğunu izah edin.

6. Bir ildə ot bitkisinin 1 m2 sahəsində 21 500 kC enerji istehsal olunur. Bu otla qidalanan qoyuna ötürülən enerjinin miqdarı şəkildə göstərilmişdir.

a) Enerji səmərəliliyi = qoyunda yeni biokütlənin yaranmasına sərf olunan enerji
mövcud olan enerji x 100 düsturundan istifadə edərək qoyunun enerji səmərəliliyini hesablayın.
b) Qoyunun yemədiyi otda olan 18 450 kC enerji ilə nə baş verə bilər? Fikrinizi əsaslandırın.