II hissə |  |

İkitaylı molyusklar
Bu molyusklar azhərəkətli və ya hərəkətsiz həyat sürürlər. Onların iki taydan ibarət çanağı olur. Gövdədən və ayaqdan ibarət bədənləri çanaq daxilində yerləşir. Anadontada çanağın tayları xaricdən bağ vasitəsilə birləşir, güclü daxili ön və arxa əzələlər tərəfindən bağlanır. Çanaq qarın hissəsindən aralanır və buradan bayıra çıxan tək ayağın köməyi ilə anadonta suyun dibi ilə zəif yerdəyişmələr edir.

Başayaqlı molyusklar Suda fəal üzən yırtıcı heyvanlardır. Baş hissəsində qolcuqlara çevrilmiş ayaqlar olduğu üçün başayaqlılar adlandırılır. Qolcuqlar şikarın tutulmasında və saxlanılmasında iştirak edir. Başayaqlı molyusklara yalnız duzlu su hövzələrində rast gəlmək olar. Onların bədəni sürətli hərəkətə uyğunlaşmışdır. Bədəndən suyun xaricə vurulması nəticəsində yaranan itələmə qüvvəsi reaktiv hərəkətə səbəb olur. Əksəriyyətində xarici çanaqlar olmur, dərinin altında buynuz maddədən ibarət lövhə şəklində daxili çanaq var. Yalnız nautiluslarda xarici çanağa rast gəlinir. |

Öyrəndiklərinizi tətbiq edin

• Şəkillərə baxın. -A, B və C hərfləri ilə hansı molyusklar işarələnib? -1-4 rəqəmləri ilə molyuskların hansı bədən hissələri qeyd olunub? |  | Müzakirə edin: • Qeyd olunan bədən hissələrinin funksiyaları nədən ibarətdir? • Bədən hissələrinin. quruluşundakı fərqlər nə ilə əlaqədardır?

Öyrəndiklərinizi yoxlayın
1. Molyusklar necə hərəkət edir? Molyuskların hərəkət üsulu nədən asılıdır?
2. Çılpaq ilbizin hansı xüsusiyyətləri şaquli bitən otlara dırmaşmağa və ya hətta iti bıçağın ağzı üzərində sürünməsinə imkan verir?