II hissə |  |

| Biomüxtəlifliyin əhəmiyyəti Ekosistemlərdəki dəyişikliklər orada yaşayan orqanizmlər üçün çox böyük nəticələrə səbəb ola bilər. Bəzən orqanizmlər bu dəyişikliklərə uyğunlaşa bilir. Onlar başqa qida mənbələri və ya sığınacaq tapa bilər, başqa yerə köç edə bilərlər. Əks təqdirdə onları qorumaq üçün tədbirlər görülməsə, bu canlıların sayı azalacaq və nəsli kəsilmək təhlükəsi ilə üzləşəcəklər. Hər hansı canlının itirilməsi biomüxtəlifliyə və ya Yerdəki həyatın böyük müxtəlifliyinə təsir göstərir. Ona görə də müxtəlif habitatlarda yaşayan, insanların həyatı üçün çox qiymətli olan bitki və heyvanları mühafizə etmək vacibdir. Çünki bir çox dərman və digər məhsullar müxtəlif bitki, heyvan və mikroorqanizmlərdən əldə edilir. Onlar həmçinin insanları qida və xammal kimi resurslarla da təmin edir.

Öyrəndiklərinizi tətbiq edin Şagirdlər yalnız iki sahədəki biomüxtəlifliyi qiymətləndirmək və enliyarpaqlı bitkiləri müqayisə etmək üçün tədqiqat aparırlar. Nəticələr aşağıdakı cədvəldə qeyd olunmuşdur.
Bitkilər | C ərazisində 10 kvadratdan cəmi | D ərazisində 10 kvadratdan cəmi
zəncirotu | 69 | 75
yonca | 49 | 42
bağayarpağı | 98 | 64
boymadərən | 8 | 0
qaymaqçiçəyi | 10 | 56
xaçgülü | 5 | 0
| Müzakirə edin: • Hansı ərazi biomüxtəliflik baxımından daha zəngindir? • Sizcə, nə üçün hər iki ərazi üçün eyni üsuldan istifadə etdilər?

Öyrəndiklərinizi yoxlayın
1. Biomüxtəliflik nədir? Fikrinizi əsaslandırın.
2. Ekosistemlər bir-biri ilə necə bağlıdır? Fikrinizi əsaslandırın.
3. Bir növ nadir və ya nəsli kəsilmək təhlükəsi altında olarsa, ekosistem və qida zəncirlərində nə baş verir?