| Heyvanların bədən örtükləri və bədən quruluşu
Digər canlı orqanizmlər kimi heyvanlar da təbiətin ayrılmaz hissəsidir. Bakteriyalardan fərqli olaraq onlar eukariot orqanizmlərdir. Heyvanların əksəriyyətində qida axtarışında, düşmənlərdən qorunmaqda və əlverişsiz mühit şəraitində fəal hərəkəti təmin edən müxtəlif orqanlar (üzgəclər, ayaqlar, qanadlar) olur. |
⬤ | Təbiətdə bəzən fərqli quruluşlu, lakin bədən rənginə görə çox oxşar olan heyvanlara rast gəlinir. Belə ki, "bəbir qurbağası", "bəbir balığı" və "bəbir kəpənəyi" adlarını onlar məşhur yırtıcı heyvanın xəzini xatırladan oxşar bədən rəngində olduqları üçün almışlar.
⬤ | 1. Bu və ya digər heyvanı hansı xüsusiyyətlərinə görə təsvir etmək olar? 2. Heyvanları bir-birindən hansı səciyyəvi xüsusiyyətlərinə görə fərqləndirmək olar?

| Bölmədə öyrənəcəksiniz • Heyvanlar, əsasən, onurğasızlar və onurğalılar olaraq qruplaşdırılır • Onurğalı heyvanların əksəriyyətinin bədəni baş, boyun, gövdə, quyruq və ətraflardan ibarətdir • Onurğalı heyvanlar üzgəc, quyruq, ön və arxa ətraflarının köməyi ilə hərəkət edə bilirlər • Onurğalı heyvanların bədəni xaricdən pulcuq, lələk və tüklərlə örtülür • Onurğasız heyvanların əksəriyyətinin bədəni baş, döş, qarıncıq və bir neçə cüt ətraflardan ibarətdir • Əksər onurğasız heyvanların qanadları olduğu üçün onlar uça bilirlər