II hissə |  |

▲ Qida zəncirlərindən asılı olaraq müxtəlif ekoloji piramidalar
Öyrəndiklərinizi tətbiq edin

Şagirdlər ədədlər piramidası qurmaq üçün çöllük ərazilərdə bitkilərin və ilbizlərin mövcudluğu haqqında cədvəldəki məlumatları topladılar. |
Tədqiqat ərazisi | A | B | C | D
Bitkilərin sayı | 46 | 75 | 28 | 22
İlbizlərin sayı | 4 | 8 | 1 | 2

Şagirdlər hər trofik səviyyədə bir orqanizm üçün orta quru kütlə qiymətlərini hesabladılar: bitki 38 q, ilbiz 6 q.
• Cədvələ əsasən ədədlər piramidasını qurun.
• Hər bir ərazi üçün hər trofik səviyyənin biokütləsini hesablayın.
• Verilən məlumatlardan istifadə edərək bu orqanizmlərin biokütlə piramidasını qurun.
• Bu iki piramidanın formasını izah edin.
Öyrəndiklərinizi yoxlayın
1. ot ⟶ ilbiz ⟶ quş ⟶ birə qida zənciri üçün (a) ədədlər piramidası, (b) biokütlə piramidası və (c) enerji piramidasını dəftərinizdə qurun.
2. "İnsanlar dənli və paxlalı bitkiləri yeyən mal-qara yetişdirməkdənsə, birbaşa bu bitkilərlə qidalansa, daha yaxşı olardı. Başqa sözlə, insanların mal-qara bəsləməsinə ehtiyacı yoxdur". Necə düşünürsünüz, bu ifadənin səbəbi nədir? Bu fikir həmişə doğrudurmu? Cavabınızı əsaslandırın.
3. Qısa qida zəncirləri enerji ötürülməsində daha səmərəlidir. Bunu necə izah etmək olar?