Ekosistemlərdə enerji axını | 6

Enerji piramidası
Enerji piramidası müəyyən müddət ərzində qida zəncirinin hər halqasındakı (trofik səviyyəsindəki) ümumi enerjini müqayisə etməyə imkan verir. Hər bir trofik səviyyədə ümumi enerji miqdarı müəyyən bir müddət ərzində, məsələn, bir il ərzində müəyyən edilir.
Qida zəncirində növbəti halqaya keçdikcə və ya enerji piramidasında yuxarı qalxdıqca ötürülən enerjinin miqdarı azalır. Ümumi enerji birinci trofik səviyyədə ən yüksək, sonuncu trofik səviyyədə ən aşağı olur. Bir trofik səviyyədən digərinə keçid zamanı enerjinin təxminən 90%-i itirilir.

| tənəffüs zamanı istilik itkisi yeyilməyən qida qalıqlarında və ya heyvan cəsədlərində, ifrazat və həzm tullantı məhsullarında itirilmiş enerji
| Üçüncü konsument İkinci konsument İlkin konsument Produsent |  | ◄ Enerji piramidası

Fəaliyyət
Enerji piramidasının qurulması
Ləvazimat: enerji piramidası şablonu, canlıların siyahısı, kalkulyator, qələm və ya karandaş.
İşin gedişi:

1. Enerji piramidasının hər səviyyəsini (şablonun solunda) produsentlər, ilkin konsumentlər, ikinci konsumentlər və üçüncü konsumentlər anlayışlarından istifadə edərək adlandırın. 2. Enerji piramidasının hər səviyyəsinin sağında müvafiq olaraq trofik səviyyə 1, trofik səviyyə 2, trofik səviyyə 3, trofik səviyyə 4 qeyd edin. 3. Müəllimin təqdim etdiyi siyahıdan piramidanın hər səviyyəsini təmsil edən orqanizmləri seçin və adını uyğun səviyyədə yazın. 4. Cədvəldəki məlumatlara əsasən hər bir trofik səviyyədən digər səviyyəyə ötürülən enerjini hesablayın. | Enerji piramidası şablonu

Trofik səviyyə | Orqanizm | Enerji (coul ilə) | Ötürülən enerji (%-lə)
Trofik səviyyə 1 | Produsentlər | 200 000 |
Trofik səviyyə 2 | İlkin konsumentlər | 19 600 |
Trofik səviyyə 3 | İkinci konsumentlər | 2 000 |
Trofik səviyyə 4 | Üçüncü konsumentlər | 190 |

Müzakirə edin:
1. Cədvəldəki ekosistemdə dördüncü səviyyədən yuxarı olan daha bir səviyyədə canlılar ola bilərmi? Nə üçün?
2. Daha çox enerji əldə etmək üçün insanlar qida zəncirində harada mövqe tutmalıdır?