Bioloji müxtəliflik | 5

biri daha çox su və ya işıq aldığı üçün digərindən daha yaxşı inkişaf edə bilər. Ekosistem müxtəlifliyi müəyyən bir coğrafi ərazidəki ekosistemlərin müxtəlifliyidir. Bundan əlavə, o, habitatların və təbii birliklərin müxtəlifliyidir, burada mövcud olan abiotik amillərdəki fərqləri göstərir. Ekosistem müxtəlifliyi həm quru, həm də su ekosistemlərini və biomlarını da nəzərdə tutur. Hər bir ekosistem digər ekosistemlərlə əlaqəli olduğuna görə baş verən hər hansı bir dəyişikliklər digər ekoisistemlərə də öz təsirini göstərə bilər. |

DÜŞÜN • MÜZAKİRƏ ET • PAYLAŞ
- Necə düşünürsünüz, iqlim dəyişikliyi biomüxtəliflikdə hansı rol oynayır?

Habitatda biomüxtəlifliyin öyrənilməsi Müəyyən habitatda hansı canlı orqanizmlərin və nə qədər olduğunu bilmək istəyəndə onların hamısını saymaq mümkün deyil. Bunun əvəzinə populyasiyanın nümunə adlanan daha kiçik bir sahəsində (hissəsində) canlıları saymaq ideal üsullardan biridir. Bu məqsədlə bitkilərin və ya ilbizlər kimi azhərəkətli heyvanların müxtəlifliyini öyrənmək üçün kvadrat adlanan nümunə götürülür. Kvadrat, adətən, metal, taxta və ya plastikdən hazırlanır. İstifadə etdiyiniz kvadratın ölçüsü nümunə götürülən populyasiyadakı fərdlərin ölçüsündən asılıdır. Məsələn, məktəb bağçasında bitən bitkiləri saymaq üçün tərəfləri 0,5 və ya 1 metr uzunluğunda kvadratdan istifadə etmək daha faydalıdır. |

▲ Habitatların əksəriyyətində, xüsusilə bitki örtüyünü faizlə qiymətləndirərkən iri kvadrat əvəzinə kiçik kvadratlara bölünmüş çərçivələrdən istifadə etmək daha asandır. |