II hissə |  |

| Əgər populyasiyaların öz habitatlarında yaşamağa imkan verən uyğunlaşmaları yoxdursa, onlar həmin ərazidən yoxa çıxa və ya məhv ola bilərlər. Eyni habitata uyğunlaşan müxtəlif orqanizmlərin populyasiyaları təbii birlik və ya qruplaşma əmələ gətirir. Məsələn, gölməçədə və ya onun yaxınlığında yaşayan müxtəlif heyvan və bitkilərin populyasiyaları gölməçə təbii birliyini təşkil edir. Təbii birlik daxilində orqanizmlər bir-biri ilə və onları əhatə edən cansız mühitlə qarşılıqlı əlaqədə olurlar. Habitatda orqanizmlərin təbii birlikləri və ətraf mühitin cansız hissəsi (hava, su, torpaq, işıq) ekosistemi təşkil edir. Məsələn, göl bitki və heyvan birliklərindən, həmçinin onların asılı olduğu su, mineral ionlar, həll olunmuş oksigen, torpaq və günəş işığından ibarət ekosistemdir. Canlılar ekosistem boyunca bərabər paylanmır, əksinə, həyat tərzlərinə uyğun habitatlarda yaşayırlar.